Deficitul bugetar s-a dublat față de anul trecut, după plata anticipată a pensiilor pentru mai. Cât a cheltuit statul
Deficitul bugetar după primele 4 luni ale anului s-a dublat față de cel înregistrat pentru aceeași perioadă a anului 2023, după ce Guvernul a plătit anticipat în aprilie pensiile pentru luna mai.
Deficitul bugetar a crescut puternic în aprilie, cu aproximativ 21,5 miliarde de lei, după ce Guvernul a plătit anticipat pensiile pentru luna mai și a contabilizat astfel, la cheltuielile lunii aprilie, costurile cu pensiile pentru două luni (aprilie și mai), scrie Profit.
Cum statul a plătit aproximativ 8,3 miliarde lei în plus (circa 0,5% din PIB) la pensii în aprilie, acest cost nu se va mai regăsi la cheltuielile planificate în mai, lună în care deficitul va fi, probabil, semnificativ mai mic.
Finanțele au înregistrat în aprilie și un cost foarte ridicat, maxim istoric, pentru plăți în contul dobânzilor la datoria statului.
Deficitul din primele 4 luni, dublu față de anul trecut
Pentru primele patru luni însă, datele preliminare ale Finanțelor arată că deficitul s-a situat la 57,4 miliarde de lei, 3,3% din PIB, față de 35,9 miliarde lei, (2,06% din PIB) în primele trei luni din acest an.
În primele patru luni din 2023, deficitul a fost de 27,35 miliarde lei (1,72% din PIB).
Articolul integral poate fi citit pe Profit.ro.